  Анжелика Тихонова корреспондент Удмуртиын нылпиослэсь гужем шутэтсконэз радъяны элькун коньдэтысь ватсаса 203 миллион манетлэсь трос уксё висъязы. Со пӧлысь 167 миллион манетэз – муниципал кылдытэтъёслы дотациос сямен. Со сярысь элькунысь дышетонъя но тодосъя министерстволэн пресс-службаез ивортэ. Уксёез Россиысь Роспотребнадзорлэсь дэмланъёссэ быдэсъяны кутозы, со пӧлын тӥрлык, дезинфекци суретъёс, эм маскаос басьтыны но мукетызлы. Гужем Удмуртиын 550-лэсь трос нылпи лагерьёс ужалозы: 19 карсьӧр лагерьёс, 14 санитарно-оздоровительной лагерьёс (со пӧлын нылпиослы 8 санаторийёс), тазалыкез кыдатонъя нуназе ужась 500 лагерьёс, одӥг нимысьтыз инклюзивной лагерь но ужъя но шутэтсконъя 33 лагерьёс. Чакламъя, лагерьёсын школае ветлӥсь 50 сюрс пала пиналъёс шутэтскозы но тазалыксэс кыдатозы Пусъём, туннэ нуналлы югдуръя, элькунамы лагерьёсты пӧсьтолэзь шорын гинэ усьтыны быгатозы.  Тодэ вайытом, азьвыл соосты инвожо пумын - пӧсьтолэзь кутсконын усьтыны чаклало вал. Тегъёс: Дышетон Ижкар нылпиос Удмуртия каникулъёс Дышетонъянотодосъяминистерство шутэтскон гужем  